கணிசமானவர்கள் அ.தி.முகவுக்கு வாக்களித்து விட்டு மாற்றிச் சொல்ல அழகிரி வகையறா மேல் இருந்த அச்சமே காரணம் என்று தெரிகிறது. அந்த அச்சத்தைக் களைவதே ஜெயலலிதாவின் சவாலாக இருக்கும்.கருணாநிதியின் தோல்வி இதழியல் நண்பர்களால் ஊகிக்கப்பட்டு விட்டிருந்தது. வசந்தகுமார் 140 இடங்கள் அதிமுக கூட்டணிக்கு கிடைக்கும் என தொகுதி வாரியாக சொல்லியிருந்தார். அதில் சரத்குமாரின் வெற்றி போன்ற சிறிய மாறுதல்களே இருந்தன. முற்றிலும் எதிர்பாராத விஷயம் இந்த பெரும் எதிர்ப்பலை. எனக்கு பெரிய அரசியல் ஈடுபாடு இல்லை என்றாலும் இம்முறை கருணாநிதி தோற்க ஆசைப் பட்டேன். இந்தியா முழுக்க தமிழர்களுக்கு ஓர் அவப் பெயர் உருவாகி விட்டிருக்கிறது – பணம் வாங்கிக் கொண்டு ஓட்டு போடும் கும்பல் என. தேர்தல் கமிஷன் உருவாக்கிய நெருக்கடிகள் அந்த பிம்பத்தை இன்னும் ஆழமாக நிலை நாட்டின.